Carl Larsson

**Carl Olof Larsson** (1853–1919) var en svensk kunstmaler og tegner. Han var, og er, en av Sveriges mest populære kunstnere, særlig kjent for sine lyse, vakre akvarellmalerier av idyllisk hverdagsliv, men også for sine sikre portretter og historiske tablåer med svungne linjer og klare detaljer i dekorativ jugendstil.

## Liv og kunstnerisk virksomhet

Carl Larsson ble født 28. mai 1853 i Gamla Stan i Stockholm og vokste opp i en fattig familie, men 13 år gammel ble han oppmuntret av sin lærer til å søke seg til Kungliga Konsthögskolan. For å betale for dette og forsørge seg selv måtte han arbeide, blant annet med retusjering for en fotograf, samtidig som han studerte. 

I 1877 hadde han spart nok penger til å dra til Paris, som han vendte tilbake til i 1880. Sommeren 1881 besøkte han kunstnerkolonien Grèz-sur-Loing nær Fontainebleau, der han begynte å male akvareller av naturen rundt seg. Deretter så han etter motiver i sine nære omgivelser, for eksempel kona Karin Larsson-Bergöö som også var kunstner og den nyfødte datteren deres i *Atelieridyll*.

Familien flyttet til Sundborn i 1888, til et hus Karins far hadde gitt dem, og som paret innredet på kunstnerisk vis. Larsson begynte med å male familielivet igjen, og kona og de åtte barna er å se i tallrike dagligdagse situasjoner. Disse ble samlet i verket *Ett hem i Dalarne* (1897) som kom ut i store opplag og påvirket både innredning og håndverk i Sverige. Huset kalles i dag «Carl Larsson-gården» og er med sine bevarte interiører et populært turistmål. Det besøkes hvert år av rundt 60 000 mennesker. 

Larsson vant konkurransen om utsmykking av det svenske Nationalmuseum i 1891, og malte fresker på de seks veggene, blant annet *[[Gustav Vasas intåg i Stockholm 1523]]* og *[[Gustav II Adolf]] landstiger i Tyskland*. Senere arbeidet han blant annet med utsmykking av det nye operahuset og Kungliga dramaten.

I 1911 skisserte Carl Larsson *Midvinterblot* som han mente passet til den siste, gjenværende veggen i nasjonalmuseet. Det oppstod imidlertid strid da han  krevde at maleriet skulle plasseres på veggen rett overfor *Gustav Vasas intåg*. Til sist ble maleriet refusert i 1916 og kom ikke på plass før i 1992. Refusjonen gjorde Larsson svært bitter over hvordan nemnda hadde behandlet ham. 

Carl Larsson døde 22. januar 1919 i Falun.

### Kjente malerier

* 1883 – *I köksträdgården*
* 1883 – *Gubben och nyplanteringen*
* 1884 – *Lilla Suzanne*
* 1886 – *Friluftsmålaren*
* 1888&ndash;89 – *Rokoko-Renässans-Nutida konst*
* 1890&ndash;91 – *Svenska kvinnan genom seklen*
* 1905 – *Potatisplockning*
* 1908 – *Selma Lagerlöf*
* 1891&ndash;1908 – *[[Gustav Vasas intåg i Stockholm 1523]]*
* 1910&ndash;1915 – *[[Midvinterblot]]*
### Malerier

Fil:Carl Larsson - After the prom - Google Art Project.jpg|«Efter dansen», Carl Larsson, 1908
Fil:Carl Larsson - Self-Portrait (In the new studio) - Google Art Project.jpg|«Selvportrett», 1912
Fil:Julaftonen av Carl Larsson 1904.jpg|«Julaften» 1904



Fil:Carl Larsson - j.jpg|«Interiør fra Fürstenberg-galleriet», 1885
Fil:Selma Lagerlof (1908), painted by Carl Larsson.jpg|«Selma Lagerlöf» 1908
Fil:Bellman i sergels ateljé.jpg|Bellman og Johan Tobias Sergel
File:Idyll (Carl Larsson) - Nationalmuseum - 19517.tif|«Idyll»
Fil:Carl Larsson Brita as Iduna.jpg|«Brita som Iduna» litografi til juleutgaven av tidsskriftet *Idun* 1901



Fil:GustavVasasintåg.jpg|«Gustav Vasas intåg i Stockholm 1523», 1908)
Fil:Gustav Vasas intåg i Stockholm 1523.jpg|«Gustav Vasas intåg i Stockholm» - Bildet henger i den øvre trappehallen i Nationalmuseum i Stockholm 
Fil:Midvinterblot (Carl Larsson) - Nationalmuseum - 32534.tif|«Midvinterblot», 1915


### Bibliografi

* 1895 – *De mina. Gammalt krafs av C.L.*
* 1899 – *Ett hem*
* 1902 – *Larssons*
* 1906 – *Spadarvet. Mitt lilla lantbruk.*
* 1910 – *Åt solsidan*
* 1913 – *Andras barn*
* 1931 – *Jag* (selvbiografi)

#### ''Ett hem''
Carl Larssons utgav boka *Ett hem* første gang i 1899. Den viser 26 akvareller fra hans eget hjem malt i perioden 1894 til 1898


File:Cosy Corner. From A Home (26 watercolours) (Carl Larsson) - Nationalmuseum - 24210.tif|Lathörnan, 1894
Fil:Ett hem (26 akvareller) (Carl Larsson) - Nationalmuseum - 24208.tif|590. Skamvrån
Fil:Blomsterfönstret av Carl Larsson 1894.jpg|591. Blomsterfönstret
Fil:Breakfast under the Big Birch. From A Home (26 watercolours) (Carl Larsson) - Nationalmuseum - 24220.tif|742. Frukost under stora björken
Fil:Mamma's and the Small Girls' Room. From A Home (26 watercolours) (Carl Larsson) - Nationalmuseum - 24215.tif|747. Mammas och småflickornas rum
Fil:The Kitchen. From A Home (26 watercolours) (Carl Larsson) - Nationalmuseum - 24211.tif|846. Köket
Fil:A Day of Celebration. From A Home (26 watercolours) (Carl Larsson) - Nationalmuseum - 24221.tif|847. Namnsdag på härbret
Fil:Larsson, Krebsfang.jpg|Ett hem - Kräftfångst


## Den svenske kulturkanonen
I 2025 ble Karin og Carl Larssons hjem Lilla Hyttnäs i Sundborn tatt opp i Sveriges kulturkanon i kategorien «Bilde og form».

## Referanser

 


## Eksterne lenker
* 
* Nettsted om Carl Larsson
* Om Carl Larsson (svensk tekst)
* Omfattende galleri på Scandinaviantreasures.com
* Portretter av Carl Larsson i Project Runeberg